संचार एवं सूचना प्रौद्योगिकी मंत्रालय
दूरसंचार विभाग  ने मोबाइल टावरों के माध्यम से होने वाले विद्युत चुम्बकीय क्षेत्र  विकिरण के मिथक का निराकरण करने के लिए वेबिनार का आयोजन किया
दूरसंचार विभाग , दिल्ली के अनुज्ञापन सेवा क्षेत्र  ने आजादी का अमृत महोत्सव मनाने के लिए आज एक वेबिनार के माध्यम से विद्युत चुम्बकीय क्षेत्र  के बारे में जागरूकता कार्यक्रम का आयोजन किया।
इस वेबिनार में, डीओटी दिल्ली एलएसए द्वारा ईएमएफ विकिरण के विभिन्न पहलुओं को प्रस्तुत किया गया था और मोबाइल टावरों से विद्युत चुम्बकीय क्षेत्र  से विकिरण के हानिकारक प्रभाव के बारे में स्वास्थ्य संबंधी प्रश्नों और तत्संबंधी मिथकों को भी अखिल भारतीय आयुर्विज्ञान संस्थान , नई दिल्ली के चिकित्सा विशेषज्ञ एवं डॉ विवेक टंडन, प्रोफेसर  द्वारा स्पष्ट किया गया था।
ईएमएफ विकिरण एक ऐसी रेडियो आवृत्ति  / विद्युत चुम्बकीय ऊर्जा है जो मोबाइल टावर एंटीना से उत्सर्जित होती है और मोबाइल हैंडसेट बहुत कम ऊर्जा वाले एवं गैर-आयनीकृत  होते हैं। उपलब्ध वैज्ञानिक प्रमाणों, अध्ययनों और रिपोर्टों के आधार पर यह पाया गया है कि मोबाइल टावर से ईएमएफ विकिरण के घोषित खतरे का कोई निर्णायक प्रमाण नहीं है। इसके अलावा, किसी भी मोबाइल टावर से होने वाला ऐसा ईएमएफ उत्सर्जन, जो गैर-आयनीकरण विकिरण संरक्षण पर अंतर्राष्ट्रीय आयोग  द्वारा निर्धारित सुरक्षित सीमा से कम है जिसे और विश्व स्वास्थ्य संगठन  द्वारा अनुशंसित किया गया है, में प्रतिकूल स्वास्थ्य प्रभाव पैदा करने का कोई ठोस वैज्ञानिक प्रमाण नहीं है।
दूरसंचार विभाग  ने अपनी क्षेत्रीय  इकाइयों के माध्यम से पहले ही इस बारे में आवश्यक कदम उठाए हैं और मोबाइल टावरों से निकलने वाले ईएमएफ विकिरण से सुरक्षा के लिए कड़े मानदंड भी अपनाए हैं। दूरसंचार विभाग  ने ऐसे विकिरण मानदंडों को अपनाया है जो विश्व स्वास्थ्य संगठन  द्वारा अनुशंसित आईसीएनआईआरपी द्वारा निर्धारित मानदंडों से 10 गुना अधिक कठोर हैं। जन सामान्य के लिए दूरसंचार विभाग की वेबसाइट: https://dot.gov.in/journey-emf पर मोबाइल टावर विकिरण के बारे में सभी जानकारी उपलब्ध है ।
i. दूरसंचार विभाग  और दूरसंचार  सेवा प्रदाताओं  द्वारा विभिन्न मोबाइल टावरों / बेस ट्रांसीवर स्टेशनों  के विद्युत चुम्बकीय क्षेत्र  अनुपालन को सुरक्षित सीमा तक सुनिश्चित करने के लिए विभिन्न उपाय किए जाते हैं।
ii. सभी दूरसंचार सेवा प्रदाता यह सुनिश्चित करते हैं कि मोबाइल टावरों  से होने वाला विकिरण डीओटी द्वारा निर्धारित सुरक्षित सीमा के भीतर है और इस आशय का स्व-प्रमाणन  क्षेत्र विशेष की दूरसंचार विभाग  से संबंधित क्षेत्रीय इकाइयों को सेवा एवं टॉवर की शुरुआत पर, अथवा जब भी कोई परिवर्तन किया जाए एवं द्विवार्षिक / त्रैवार्षिक अवधि के आधार पर भी भेजा जाता है। स्व-प्रमाणन जमा करने के बाद ही सभी मोबाइल टावर व्यावसायिक रूप से काम करना शुरू करते हैं ।
iii काम कर रहे मोबाइल टावरों के विकिरण का परीक्षण नियमित रूप से डीओटी दिल्ली की क्षेत्रीय इकाई द्वारा नमूना लिए जाने के आधार पर किया जाता है जो कुल चालू मोबाइल टावरों  का 5% वार्षिक तक है।
iii. दूरसंचार विभाग , संचार मंत्रालय के पास मोबाइल टावरों और ईएमएफ उत्सर्जन अनुपालनों के बारे में सूचना साझा करने के लिए एक वेब पोर्टल है। इस पोर्टल को www.tarangsanchar.gov.in पर देखा जा सकता है। ईएमएफ पोर्टल एक ऐसा सार्वजनिक इंटरफ़ेस प्रदान करता है जिसमे किसी भी क्षेत्र के आसपास के मोबाइल टावरों को देखने के लिए एक आसान मानचित्र- आधारित खोज सुविधा प्रदान की गई है। एक बटन क्लिक करके, मोबाइल टावरों की ईएमएफ अनुपालन स्थिति के बारे में ऑनलाइन भुगतान करके अपने परिसर में ईएमएफ उत्सर्जन के मापन के लिए अनुरोध कर सकता है।
इस वेबिनार का उद्देश्य जनप्रतिनिधियों, सरकारी विभागों / एजेंसियों, निवासी कल्याण परिषदों , नागरिक समुदाय संगठनों , शहरी स्थानीय निकायों / नगर पालिकाओं और जन साधारण सहित विभिन्न हितधारकों के बीच विद्युत चुम्बकीय क्षेत्र  विकिरणों और स्वास्थ्य पर इसके प्रभाव के बारे में गलत धारणाओं को दूर करने पर था ताकि सभी के लिए सेवाओं और नेटवर्क कवरेज की सर्वोत्तम गुणवत्ता सुनिश्चित करने के लिए मोबाइल टावरों और दूरसंचार अवसंरचना के विकास के मार्ग में किसी भी प्रकार की बाधा उत्पन्न न हो।